VLÁDA SLOVENSKEJ REPUBLIKY

NÁVRH
UZNESENIE VLÁDY SLOVENSKEJ REPUBLIKY
č.
z
k návrhu Stratégie  konkurencieschopnosti Slovenska do roku 2010(Lisabonská stratégia pre Slovensko)

Číslo materiálu:
Predkladateľ:	podpredseda vlády a minister financií
		podpredseda vlády pre európske záležitosti, ľudské práva a menšiny		

Vláda

A.  schvaľuje
A.1	Stratégiu konkurencieschopnosti Slovenska do roku 2010: Národnú lisabonskú stratégiu

B. ukladá

ministrom
predsedom ostatných ústredných orgánov štátnej správy

B.1	postupovať pri ich aktivitách v súlade so zámermi, princípmi a prioritami definovanými v Stratégii konkurencieschopnosti Slovenska do roku 2010, tak aby tieto aktivity prispievali k jej napĺňaniu.
Termín: trvale do roku 2010

podpredsedovi vlády a ministrovi financií 
ostatným ministrom a predsedom ostatných ústredných orgánov štátnej správy

B.2	zabezpečiť finančné prostriedky na dosiahnutie cieľov a naplnenie úloh vyplývajúcich zo Stratégie konkurencieschopnosti Slovenska do roku 2010 vrátane opatrení z príslušných akčných plánov a to najmä prehodnotením výdavkových titulov rozpočtových kapitol a presunutím výdavkov z tých rozpočtových programov, ktoré nie sú v súlade s duchom a cieľmi tejto stratégie: 
Termín: každoročne počas prípravy rozpočtu verejnej správy
 
ministrovi práce, sociálnych vecí a rodiny 

B.3	v spolupráci s ministrom školstva a splnomocnencom vlády SR pre informatizáciu vypracovať akčný plán pre oblasť Vzdelávanie a zamestnanosť, s konkrétnymi úlohami a merateľnými cieľmi, ktoré musia byť naplnené do 31. 12. 2005 a do 31. 8. 2006 a predložiť ich podpredsedovi vlády a ministrovi financií
Termín: do 31. 3. 2005

ministrovi školstva

B.4	v spolupráci s podpredsedom vlády a ministrom hospodárstva a podpredsedom vlády a ministrom financií vypracovať akčný plán pre oblasť  Inovácie, veda a výskum s konkrétnymi úlohami a merateľnými cieľmi, ktoré musia byť naplnené do 31. 12.  2005 a do  31. 8. 2006 a predložiť ich podpredsedovi vlády a ministrovi financií
	Termín: do 31. 3. 2005

splnomocnencovi vlády SR pre informatizáciu

B.5	v spolupráci s príslušnými ministrami, vychádazjúc z Akčného plánu stratégie informatizácie spoločnosti, ktorý vyplýva z bodu B.3. uznesenia vlády SR č. 43/2004, predložiť podpredsedovi vlády a ministrovi financií akčný plán pre oblasť Informačná spoločnosť, s konkrétnymi úlohami a merateľnými cieľmi, ktoré musia byť naplnené do 31. 12. 2005 a do 31. 8. 2006
Termín: do 31. 3. 2005

podpredsedovi vlády a ministrovi hospodárstva

B.6	v spolupráci s podpredsedom vlády a ministrom spravodlivosti a podpredsedom vlády a ministrom financií vypracovať akčný plán pre oblasť Podnikateľské prostredie, s konkrétnymi úlohami a merateľnými cieľmi, ktoré musia byť naplnené do 31. 12.  2005 a do 31. 8. 2006 a predložiť ich podpredsedovi vlády a ministrovi financií
Termín: do 31. 3. 2005

B.7	premietnuť priority Stratégie konkurencieschopnosti Slovenska do roku 2010 do pripravovaného materiálu „Národohospodárska stratégia SR“ a predložiť ho na rokovanie vlády.
Termín: do 31. 5. 2005

podpredsedovi vlády a ministrovi financií

B.8	predložiť spracované Akčné plány  na rokovanie vlády SR
              Termín: do 30. 4. 2005

B.9	 v spolupráci s podpredsedom vlády pre európske záležitosti, ľudské práva a menšiny predložiť na rokovanie vlády správu o napĺňaní Stratégie  konkurencieschopnosti Slovenska do roku 2010 vrátane vyhodnotenia plnenia akčných plánov 
	Termín: do 28. 2. 2006

C. odporúča

guvernérovi Národnej banky Slovenska
prezidentovi Republikovej únie zamestnávateľov
prezidentovi Asociácie zamestnávateľských zväzov a združení SR
prezidentovi Konfederácie odborových zväzov SR
predsedom samosprávnych krajov
prezidentovi Slovenskej rektorskej konferencie
predsedovi Rady vysokých škôl
primátorom miest a starostom obcí

C.1 	postupovať  pri ich aktivitách v súlade  so zámermi, princípmi a prioritami definovanými v Stratégii konkurencieschopnosti Slovenska do roku 2010, tak aby tieto aktivity prispievali k jej napĺňaniu.

Vykonajú:		členovia vlády 
		predsedovia ostatných ústredných orgánov štátnej správy

Na vedomie: 	guvernér Národnej banky Slovenka
		predsedovia samosprávnych krajov
prezident Konfederácie odborových zväzov SR
prezident Asociácie zamestnávateľských zväzov a združení SR
prezident Republikovej únie zamestnávateľov
predsedovia samosprávnych krajov
prezident Slovenskej rektorskej konferencie 
predseda Rady vysokých škôl
Združenie miest a obcí Slovenska
Únia miest Slovenska